AFRIKAANSE OPSOMMING: Die instelling van gekoppelde-resoneerderfilters is ’n essensiele deel van die vervaardiging daarvan. Dit is egter ’n tydsame en duur proses. Die gebruik van modelgebaseerde parameteronttrekking as ’n semi-geoutomatiseerde instellingsproses is ondersoek. Hierdie tesis beskryf die ontwikkeling van so ’n prosedure. Verskillende modelle vir die filter is vergelyk. Die onttrekkingsalgoritme is gebaseer op die kleinste-kwadraatmetode. ’n Meer robuuste metode word voorgestel wat die parameteronttrekking moontlik maak, sonder dat daar goeie beginwaardes beskikbaar is. Die algoritme word geevalueer aan die hand van ’n vierde orde enkelmodus direkgekoppelderesoneerderfilter met ’n senterfrekwensie van 10GHz. Die algoritme lewer goeie resultate en maak die instelling van hierdie tipe filter moontlik op ’n effektiewe wyse. Die metode kan ook gebruik word vir die diagnose van die filter wat ’n groot voordeel is bo meer konvensionele direkte instellingsmetodes.